Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Gazassa alkoi tulitauko perjantaiaamuna kello 7.15.
Ensimmäisessä panttivankierässä vapautettiin 13 naista ja lasta, -
jotka pääsivät takaisin Israeliin oltuaan 49 päivää vankeina Gazassa.
IDF vahvistaa: Kun nelipäiväinen tauko päättyy, -
Hamasia vastaan käytävässä sodassa käynnistyy toinen vaihe.
Pääministeri Netanjahu varoitti: -
Ellei Israel voita sotaa Iranin johtamaa akselia vastaan, -
seuraavana on vuorossa Eurooppa.
Israel on keskeyttänyt sotilaallisen etenemisensä Gazassa -
USA:n ja Qatarin välityksellä tehdyn sopimuksen mukaisesti.
Qatarin ulkoministeriön tiedottajan mukaan -
seuraavan neljän päivän aikana on määrä vapauttaa -
yhteensä 50―70 naista ja lasta niiden panttivankien joukosta, -
jotka Hamas sieppasi Gazaan loka- kuun 7. päivän verilöylyn yhteydessä.
Olemme juuri olleet yhteydessä kaikkiin osapuoliin -
ja vahvistaneet listan siviileistä, jotka vapautetaan -
molempien osapuolten kanssa tehdyn sopimuksen mukaisesti.
Listat on toimitettu molemmille osapuolille.
Juuri äsken lista luovutettiin Israelin tiedustelupalvelu Mossadille -
sopimuksen toimeenpanon tueksi.
Tauon on määrä alkaa perjantaina 24. marraskuuta aamuseitsemältä.
Sen on määrä kestää neljä päivää.
Ensimmäiset 13 siviiliä on määrä vapauttaa Gazasta -
perjantaina iltapäivällä neljän aikoihin.
Tässä erässä vapautetaan samoista perheistä olevia naisia ja lapsia.
Neljän päivän aikana on määrä vapauttaa yhteensä 50 siviiliä.
Vapautuksia tehdään pienemmissä erissä päivittäin.
IDF valmistautui ottamaan vastaan -
ensimmäisen erän vapautettavia israelilaisia panttivankeja.
Tänään alkaa näkyä valoa tunnelin päässä.
On suuri etuoikeus olla täällä tänä merkityksellisenä hetkenä.
Olemme kaikki tässä yhdessä.
IDF keskeytti taistelut tänään perjantaina aamuseitsemältä.
Sen sijaan islamistinen Hamas ja sen terroristikumppanit -
rikkoivat tulitaukoa heti kun sitä oli kulunut 15 minuuttia -
ampumalla raketteja Gazasta kohti Israelin siviiliasutuksia.
Muutoin aseet ovat vaienneet.
Pian neljän jälkeen iltapäivällä 13 naista ja lasta vapautettiin -
49 päivää kestäneestä Hamasin vankeudesta Gazasta.
Tulitauko on voimassa muutaman seuraavan päivän ajan.
Sen jälkeen Israel jatkaa jälleen operointia Gazassa voimalla -
ja pyrkii päättäväisesti saavuttamaan sodalle asettamansa tavoitteet.
Pohjois-Gazan hallinta on ensimmäinen askel pitkässä sodassa.
Valmistaudumme sodan seuraaviin vaiheisiin.
Käytämme seuraavat päivät sodan tulevien vaiheiden suunnitteluun.
Kun tulitauko astuu voimaan, -
joukkomme jäävät tulitaukolinjalle Gazaan.
Korostan: he jäävät Gazaan -
ja voivat myös liikkua sovitun tulitaukolinjan puitteissa.
Toisin kuin maailmalla Israelin vastaisesti raportoidaan, -
Israelin sotatavoitteilla on yhä vankka kansainvälinen tuki.
Kuluneen vuorokauden aikana -
Israelissa vierailivat Britannian, Portugalin ja Slovenian ulkoministerit.
He kaikki viestittivät Israelin johdolle maidensa vankkaa tukea.
Israelissa vierailivat niin ikään Belgian ja Espanjan pääministerit.
Pääministeri Netanjahu -
painotti tapaamisten yhteydessä sodan oleellisinta syytä.
Vihollisemme on poikkeuksellisen raaka -
sekä tavattoman julma ja epäinhimillinen.
He tavoittelevat kansanmurhaa. He eivät käy taistoa maa-alueesta, -
vaan tuhotakseen juutalaisvaltion rajoilta miltä hyvänsä.
He itse sanovat niin. Heidän peruskirjassaan todetaan, -
että "jos löydät juutalaisen piileksimästä puun takaa, tapa hänet.
Tappakaa kaikki juutalaiset".
Heidän tavoitteensa ei rajoitu vain Israelin tuhoamiseen.
Kyse on Iranin, Hizbollahin, Hamasin ja huthien terroriakselista.
He sanovat: "Kuolema Amerikalle!"
USA on suuri saatana. Israel on pieni saatana.
Toivottavasti ette pahastu: te olette keskikokoinen saatana.
He vihaavat vapaata sivilisaatiotamme ja haluavat haudata sen.
Heidän ideologiansa on mielipuolinen.
2000-luvulla, valistuksen ajan, tieteen vallankumouksen -
sekä ihmisoikeuksien ja demokratian edistysaskeleiden jälkeen -
― tämä on sulaa hulluutta.
Netanjahu varoitti Espanjan ja Belgian johtajien läsnä ollessa -
rinnastamasta Israelia ja islamistisia yhteiskuntia moraalitasolla toisiinsa.
En lähde sellaiselle moraalisen relativismin tielle, jossa sanotaan: -
"No, se on heidän yhteiskuntansa.
He voivat tehdä tällaisia kauheita asioita ihmisille.
Kyse on heidän arvojärjestelmästään."
Ei ole kyse arvojärjestelmästä, vaan asiasta, mitä vastaan pitää taistella.
Vielä 2000-luvulle tultaessa luulimme,-
että saamme elää sivistynyttä elämää edistyneissä maissa, -
tavoitella rauhaa, vaurautta ja edistystä -
ja ottaa rennosti. Luulimme, että barbaarit pysyisivät poissa.
Mutta barbaarit ovat palanneet. Jos emme taistele, he voittavat.
Netanjahu alleviivasi -
demokratioiden velvollisuutta taistella niitä voimia vastaan, -
joiden tavoitteena on tuhota koko ei-islamistinen sivilisaatio.
No mitä ihmisoikeuksiin ja sodan sääntöihin sitoutuneen demokratian -
pitäisi sitten tehdä?
Onko sodan laeissa poikkeussääntö tällaisia rikollisia varten?
Vastaus on: ei ole.
Lakien mukaan me voimme iskeä terroristeja parhaamme mukaan -
ja tehdä parhaamme siviiliuhrien minimoimiseksi.
Mutta jos demokratioissa hyväksytään sellainen ajatus, -
että toimiin ei pidä missään nimessä ryhtyä, -
koska se voi johtaa tahattomiin siviiliuhreihin, -
olemme siinä tapauksessa jo hävinneet taistelun.
Espanja häviää, samoin Belgia.
Tämä sama tulee leviämään. Huomaatte hyvin pian.
Terroriakseli ei pysähdy. Jos he voittavat täällä, he lähtevät -
kaatamaan seuraavaksi koko Lähi-itää ja sen jälkeen Eurooppaa.
Ja he jatkavat yhä uusille alueille.
Saatatte luulla minun liioittelevan, mutta en liioittele.
Olemme käännekohdassa: nyt päätetään historian suunnasta.
Israel on pyrkinyt mittavin toimenpitein suojelemaan siviilejä Gazassa.
Se on tehnyt paljon enemmänkin kuin mitä kansainvälinen laki edellyttää.
Netanjahu korosti, -
että lännen on herättävä ja toimittava ennen kuin on liian myöhäistä.
Siviiliuhrien määrä on pienentynyt, mistä olen iloinen.
Tavoitteemme on, ettei siviiliuhreja tulisi lainkaan.
Tämä on pitkälti maaoperaatiomme ansiota.
Gazan siviiliväestö on ottanut varoituksistamme vaarin -
ja siirtynyt etelämmäksi. Etelässä annamme heille humanitaarista apua.
Gazaan kulkee tällä hetkellä noin 150 rekkaa. Määrä kasvanee -
200:aan ja ylikin. Alueelle viedään ruokaa, lääkkeitä, vettä.
Toivon YK:n ja muiden kansainvälisten järjestöjen rakentavan alueelle suojia.
Talvi tulee, eikä ole mitään syytä, -
miksi turva-alueelle ei voitaisi pystyttää kymmeniätuhansia telttoja.
Minusta on pöyristyttävää, että YK ei tule lainkaan tuolle turva-alueelle.
Totesin, että selvä, annamme teille monia pieniä alueita.
Ja nyt he pystyttävät pieniä turva- vyöhykkeitä siviilien suojelemiseksi.
Israel tekee kaiken voitavansa suojellakseen siviilejä.
Hamas taas tekee kaikkensa altistaakseen siviilit vaaralle.
Tämä on fakta.
Israelia ei pidä arvioida eri mittapuilla kuin muita.
Meidän on taisteltava terrorismia vastaan.
Noudatamme kansainvälistä lakia täysimääräisesti.
Israel asettaa monella tapaa erilaisen standardin.
Me pyrimme minimoimaan siviiliuhrit, Hamas puolestaan maksimoimaan.
Kehotankin teitä voimakkaasti tekemään tämän eron -
― ei vain siksi, että se on oikein, -
vaan myös sen tähden, että omat yhteiskuntanne ovat tulilinjalla.
Te olette seuraavina vuorossa. Tämä taistelu käydään sivilisaation puolesta,
ja se pitää voittaa. Me voitamme sen: muuta vaihtoehtoa meillä ei ole.
Meillä ei ole tulevaisuutta, ellemme voita. Hamas on sanonut -
aikovansa hyökätä yhä uudestaan ja uudestaan. Siksi se pitää tuhota.
Kiitos seurasta.
Rukoillaan rauhaa Jerusalemille ja pelastusta Israelille.
Jos tuotantomme on siunannut sinua ja haluat auttaa -
lahjoitusten varassa toimivan TV7 Israelin tuotantokustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Shabat shalom ja siunausta.
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen